لیلی بن نعمان

لیلی بن نُعمان اتا دیلمی سردار و سیاستمدار بی‌یه. وه نعمان اشکوری ریکا هسته. لیلی، ناصر کبیر پشتیبون بی‌یه. اون گدر که سامانیون ره تبرستون علویون درهاکردنه، لیلی بن نعمان ساری حاکم انتخاب بیّه. وه زمونی که حسن بن قاسم عقیده هاکرده ناصر ره بنه بزنه، ناصر ره وفادار بمونسته و حسن بن قاسم دیم-به-دیم هرستا. همین‌سه ناصر وچون وه ره بعداً المؤید لدین‌الله و المنتصر لآل رسول الله لقب بدانه.

لیلی بن نعمان أی ات‌گال گرگان حاکم بیّه و اونجه جه دامغان ره لشکر بکشی‌یه و قراتکین که سامانیون نماینده بی‌یه ره درهاکرده و بعداً ری شهر ره حمله هاکرده و أی شرق وَری حرکت هاکرده و تا نیشابور ره بیته. وه خاسته توس شهر ره هم نهب بکانه و بیره که سامانیون اتا لشکر ره حمویه بن علی فرماندهی جه راهی هاکردنه که ونه دم ره بیره و دومین جنگی وشون میون دکته، ۳۰۹ هجری سال، مرو نزدیکی، لیلی بمرده و ونه شکست‌بخرده لشکر دگرستنه گرگان. حمویه ونه کلّه ره قطع هاکرده و برسنی‌یه بغداد، خلیفه پلی. 

 منابع 


رج:اشکوریون
رج:رامسر گت آدمون